U zadnjem tjednu Toura svi su potpuno iscijeđeni.
Svi su iscrpljeni.
No uspomena na osvajanje podija s vama ostaje cijeli život.
Za Groupamu-FDJ biciklist na podiju
sveti je gral.
Kraj Toura sve je bliže, a mi smo snažni,
ambiciozni
i odlučni.
Borimo se protiv divova.
Imamo upola manje resursa od tih momčadi.
Geraint će se boriti.
Cilj je momčadi popeti se na podij.
Još želim sudjelovati na Touru i penjati se na planine.
Sada mi netko zadnji put ima priliku uzeti treće mjesto.
Karijera mi je na zalasku.
Ali još mogu zaprijetiti u utrkama.
Idemo, Davide!
Imamo sve što je potrebno. Moramo se vratiti u igru.
TOUR DE FRANCE: U SRCU PELOTONA
SVE ZA PODIJ
CAMBRAI, FRANCUSKA
DVA MJESECA PRIJE TOUR DE FRANCEA
GENERALNI DIREKTOR GROUPAMA FDJ-A
Zanima me samo jedna stvar,
kako će moji biciklisti voziti i kako im pomoći da napreduju.
Imam jednostavan cilj: domoći se podija na Tour de Franceu.
Svi smo jedni drugima suparnici.
Velike su momčadi danas vrlo jake.
Francuske momčadi moraju se unaprijediti kako bi mogle parirati velikanima.
Hajde, zadivite me.
Marc Madiot nema neograničen budžet.
Ne može si priuštiti vrhunskog vođu.
Ako želi osvojiti Tour...
BIVŠI BICIKLIST
...mora odabrati biciklista kojem će moći razvijati vještine.
KONFERENCIJA ZA MEDIJE MOMČADI GROUPAMA-FDJ
Da odem nakon uvoda?
VOĐA MOMČADI
PENJAČ
Pinot je osam godina vodio ovu momčad.
Godine 2014. osvojio je treće mjesto.
I otad se nisu uspjeli probiti u prvih deset.
Madiot je poduzeo radikalne mjere.
Spremni? Zdravo, svima.
Iznimno mi je drago što sudjelujemo na Touru.
Glavni nam je cilj napasti podij.
Odmah ću prijeći na stvar.
Startat ćemo s Davidom Gauduom kao vođom momčadi.
Cijela momčad dat će sve od sebe da pomogne Davidu.
Zaslužuje šansu da se popne na podij.
Kad je Marc Madiot objavio da je David Gaudu vođa Groupama-FDJ-a,
javnost ga nije jednoglasno podržala.
Prvo ćemo se dotaknuti Francuza Davida Gaudua.
Gaudu nije Thibaut Pinot.
Nikad nije ostvario velik rezultat u ukupnom poretku Tour de Francea.
Ako se bude borio za šesto ili osmo mjesto,
bit će teško navijati za njega.
Odabrali smo Davida za vođu jer ima nužne fizičke i tehničke vještine.
Ljudi iznose svoja mišljenja na društvenim mrežama.
Ove smo se godine vodili objektivnim kriterijima.
Znamo što trebamo da bismo se popeli na podij.
Thibaut Pinot sjajan je biciklist, ali...
On je stvar prošlosti. S Gauduom se okrećemo budućnosti.
QUINTIN, FRANCUSKA
Bok svima! Nadam se da ste dobro.
Mikrofon je uključen, pa ću malo smanjiti zvuk.
Svi smo drukčiji i imamo drukčiju motivaciju.
Ja volim provoditi vrijeme sam jer sam dosta sramežljiv.
Eto. Idemo, prijatelj!
Vozim od svoje šeste godine. To mi je glavna zanimacija.
Zbilja uživam u vožnji jer tako trošim puno energije
i mogu boraviti na otvorenom.
Sanjam od nastupu na Touru otkad sam bio dijete.
To je ogroman događaj.
Evo ga. Hajde, idemo.
Da nije profesionalni biciklist, Gaudu bi živio samozatajno.
Tu samozatajnost iz svakodnevice uspio je pretvoriti u snagu.
S vremenom je razvijao vještine i postajao sve bolji biciklist.
LA VUELTA A ESPAÑA, 2020.
Pobjedu odnosi David Gaudu
iz momčadi Groupama-FDJ.
2022.
David Gaudu probija se zdesna ispred van Aerta.
Fantastično!
To!
Super!
- Hvala. - Ovako samo pred kamerama.
- Inače nisam dobar mehaničar. - Da, obično nisi tako brz.
Obično se naljutimo i sve potrgamo.
Eto.
- Uzmi i ovo... - Aha.
GAUDUOVA PARTNERICA
- Spremna? - Čekam tebe.
Idemo.
Marc mi je rekao da ću biti vođa
i da ću imati glavnu ulogu u momčadi na Tour de Franceu.
To znači da svi vjeruju u mene.
Baš zgodno.
Neki biciklisti ne žele pritisak koji sa sobom nosi uloga vođe.
Velik je to pritisak i stres, ali naučite nositi se s time.
Kako si?
Dobro. Malo se zagrijavam za prvi tjedan Toura.
Stalno se preispitujem.
Općenito vrlo oprezno pristupam životu.
Nikad ne otkrivam svoje karte.
Ali moram si dokazati da sam zreo za ovu ulogu
i da ja to mogu.
12. ETAPA
Drugi je tjedan Toura. Nalazimo se u Alpama.
UKUPNI POREDAK, ŽUTA MAJICA
David Gaudu bori se za žutu majicu.
Hajde!
David ima sve što je potrebno za uspjeh.
Ali treba mu samopouzdanja i ambicije da se kao pravi vođa bori za podij.
Kreće uspon na Alpe d'Huez. Neka predstava počne!
UDALJENOST: 150,8 KM
ALPE D'HUEZ, USPON: 13,8 KM, VISINA: 1869 M
Geraint Thomas nadomak je podiju kao četvrti u ukupnom poretku.
Gaudu vozi tik uz njega.
Idemo! Samo tako nastavi.
Ovo bi mogla biti Gauduova prilika.
No može li parirati najboljim penjačima?
Izađi.
Skupina na čelu ubrzava tempo. Nekoliko biciklista posustaje.
Među njima je i Gaudu. David Gaudu ima problema i zaostaje!
Zaostaje za ekipom koja se bori za žutu majicu!
Gaudu se muči.
Teški trenuci za Davida Gaudua.
U ključnim trenucima pritisak je golem.
Ali najveći si pritisak stvorite sami.
Ako vas tada ponese silno uzbuđenje,
možete izgubiti kontrolu.
David zaostaje jedan kilometar.
Hoće li se ova trojica popeti na podij u Parizu?
Tu su Pogačar, Vingegaard i Thomas koji se penje na treće mjesto u poretku.
- Bravo, Steve. - Bravo, dečki. Hvala, stari.
Gaudu se žestoko bori da nadoknadi vrijeme u poretku.
Zabrljao je na Alpe d'Huezu.
Završava na sedmom mjestu, daleko od prve trojice.
Kad nisam zadovoljan etapom, pomislim: „Kvragu.
Razočarao sam sebe, svoje kolege i cijelu momčad.”
UKUPNI POREDAK, ŽUTA MAJICA
Imamo tri pitanja.
Davide, legendaran uspon. Koliko je težak s obzirom na vrućinu?
Pa, vrlo je težak. Jako je naporno.
Nisam bio siguran u sebe i bojao sam se da ću neću izdržati.
Zato sam išao svojim tempom.
Bio sam nesiguran na zadnjem usponu.
Vrućina je učinila svoje. I eto, što je tu je.
Ako ne radite na svom talentu,
ako niste psihički jaki
i ako niste spremni na izazove,
ovo nije sport za vas.
- Možemo s vama? - Molim vas, nemojte.
Da?
SASTANAK MOMČADI GROUPAMA-FDJ
Doživjeli smo poraz.
Vidio sam da se u medijima piše
da Groupama FDJ želi na podij, ali Gaudu uvijek nešto zabrlja.
Ne. To nije istina. Ne radi se samo o fizičkoj snazi.
Važno je i stanje uma.
Čekaju nas teški trenuci.
No ako se udružite i surađujete, u sebi ćete pronaći snagu.
Ona je utkana u naše gene, našu kulturu i našu solidarnost.
14. ETAPA
Gaudu zadnjim snagama ulazi u cilj ispred Gerainta Thomasa
i nadoknađuje nekoliko sekundi.
U sebi morate pronaći snagu i timski duh
i dići se iz pepela.
16. ETAPA
Kakav povratak Davida Gaudua!
Francuz je sve bliže podiju.
U utrci mu mora pomagati sedam biciklista.
17. ETAPA
Sjajan pothvat biciklista Groupame.
Sad on mora dovršiti posao.
Svi se ovdje iznimno trudimo.
Uzet ćemo ono po što smo došli.
Mjesto na podiju Toura.
Ako vjerujete u sebe, uspjet ćete.
Ako ne vjerujete, gotovo je.
Gaudu daje puni gas!
UKUPNI POREDAK, ŽUTA MAJICA
Gauduov preokret nakon Alpe d'Hueza naprosto je nevjerojatan.
No ako želi mjesto na podiju koje momčad priželjkuje od 2014.,
morat će svladati pobjednika Toura,
Gerainta Thomasa.
Zaboravite na sav umor.
Do nove etape zaboravite kako ćete se osjećati.
Prođu tjedni i veselite se idućoj prilici.
VOĐA MOMČADI
Koji sadizam.
Ovogodišnji je Tour vrlo težak.
Ali želim sudjelovati.
Najvažnije mi je da budem blizu žutoj majici.
Ali mediji ove godine pišu:
„Ma već je ostario. Nije dobar kao prije.”
Ali nema veze. To je istina koju prihvaćam.
Situacija je trenutačno dobra.
Bilo bi lijepo zadržati tu prednost
i mnogima dokazati da griješe.
Mnogi otpisuju Gerainta Thomasa i njegovu karijeru.
SPORTSKA NOVINARKA
Tvrde da ne može ozbiljno zaprijetiti.
Ali katkad mislim da ne zaslužuje da se mora toliko dokazivati.
Zapravo, radi se o nekoj mojoj želji
da uspijem.
Mnogo sam toga žrtvovao. Dugo sam bio odvojen od obitelji, pa...
Želim da se to isplati, znate?
Moja supruga proživljava sve ovo sa mnom.
Sve moje ozljede i sav pritisak.
Uzbuđena je i sretna kad mi dobro ide, ali ona ne može stati na podij.
- Ustani. - Odlično.
Dobio sam poruku od Sare.
Bio si srednjoškolac, a Jonas i Pogačar nisu se još rodili.
Hvala ti na potpori.
Jasno mi je
da se mojoj karijeri bliži kraj. Ne može trajati vječno.
Ovime se profesionalno bavim 16 godina.
Ako sad samo prestanem, a ne osvojim ništa...
GERAINTOVA SUPRUGA
Želim se pripremiti na to.
Prije svega psihički.
Kad se umiroviš...
Navikla sam se da te nema veći dio godine, pa...
- Bit će to... - Razvest ćemo se.
Nemoj tako!
Posljednjih nekoliko godina Geraint Thomas iz više razloga nije u najboljoj formi.
BIVŠI BICIKLIST
Ovo mu je možda zadnja prilika
da se dokaže i da svima pokaže što može
jer sjajan je biciklist.
Nadam se da ćeš moći sam odlučiti kad je vrijeme za mirovinu.
Rijetki imaju tu mogućnost.
I to će onda biti velika stvar.
Zato sad koristimo svaku priliku da Maxa vodimo na utrke.
- Znamo da ovo neće trajati vječno. - Da.
Geraint Thomas mora se dokazati. Bez obzira na svoju dob,
momčadi mora pokazati da se može domoći podija u Parizu.
18. ETAPA: LOURDES - HAUTACAM, 143,2 KM
Danas je na redu 18. etapa i posljednja velika bitka u planinama.
Nakon tri tjedna utrke,
na redu je najveći ispit za najbolje bicikliste.
Pireneji.
Ovdje su usponi strmiji, ali kraći nego u Alpama.
Vlaga u zraku bit će nesnosna. Bicikliste čeka naporan dan.
Za treće mjesto na podiju bore se
Geraint Tomas, Nairo Quintana i Francuz David Gaudu.
Neće se lako predati.
U zadnjem tjednu svi daju sve od sebe za što bolje mjesto u poretku.
Neuspjeh ne dolazi u obzir.
Na početku vas čeka manji uspon.
Zatim slijedi ravniji dio pa tri velika prijevoja.
Već ih dobro znate.
Volim treći tjedan na velikim utrkama. Uvijek dobro odradim posao.
Ako imam snage u nogama za treći tjedan, sposoban sam za velike stvari.
Cilj vam je probiti se naprijed,
ali morate voditi računa i o jakim biciklistima iza vas.
Na redu je 18. etapa od Lourdesa do Hautacama, duga 143 kilometra.
Vodit će se borba za treće mjesto u poretku.
Pet, četiri, tri, dva, jedan...
I krenuli su!
Sve nam govori da će ovo biti vrlo zahtjevna etapa.
Krećemo iz Lourdesa prema Col d'Aubisqueu,
Col de Spandellesu i završnom usponu do Hautacama.
Wout van Aert u zelenoj majici odmah ubrzava.
Pireneji se općenito smatraju opasnima.
Ondje je veća šansa da nešto pođe po zlu.
Peloton vozi uskim cestama s oštrim zavojima.
Dovoljna je jedna pogreška da sve pođe po zlu
i da ispadnete iz utrke.
Veliki sudar!
Koji kurac?!
Ajme!
Je li vam ovo prvi Tour de France?
- Smiri se. - Možeš si mislit'.
Zabio se u fotografe!
COL DE SPANDELLES USPON: 10,3 KM, VISINA: 1378 M
Kandidati za žutu majicu ubrzavaju u podnožju predzadnjeg izazova.
PROTEKLO VRIJEME: 2 H 47 MIN
Vingegaard je za petama Pogačaru, a tik iza njih vozi Thomas.
Gaudu je među vodećima i bori se za mjesto na podiju.
U planinama testiraju se snaga i izdržljivost.
Morate biti psihički jaki, posebno ako se borite za podij.
Zbog paklene vrućine i tempa biciklisti jedva dišu.
Iskustvo je ovdje ključno.
Lako je okretati pedale i juriti za pobjedom,
no važno je znati se štedjeti.
Inače ćete se preforsirati i posustati.
Vrlo je važno poznavati svoje tijelo
i svoje mogućnosti.
Još jedan težak uspon za Davida Gaudua.
Zaostaje za kandidatima za žutu majicu.
Ne.
Umor je ponajprije u glavi.
Jednom kad sve krene nizbrdo, teško je vratiti se u igru.
Najbolji si penjač. Samo bez panike.
Prošlo mi kroz glavu: „Toliko sam se trudio,
a sad će me Thomas i Quintana prestići.”
Moram se vratiti zbog ekipe
i dati sve od sebe da uspijem.
Ima li Gaudu snage u nogama da nadoknadi zaostatak?
Ako možete podnijeti svu patnju i žrtvu,
možda imate šanse.
A to vam treba samopouzdanja, snage i mirnoće.
Gaudu sustiže Quintanu i penje se na četvrto mjesto u poretku.
Sve je bliže i Geraintu Thomasu.
USPON: 13,6 KM, VISINA: 1520 M
Hautacam, pravo čudovište, zadnji je vankategorijski uspon na Touru.
Dug je čak 13,6 kilometara i strm cijelim putem.
Thomas ubrzava tempo kako bi ostao među favoritima.
Hajde. Stisni još malo do vrha.
Thomas ima 43 sekunde prednosti pred Gauduom.
Za petama je biciklistu u žutom, ali čini se da mu nije lako.
Hajde, G. Zaostaješ, stari.
Hajde. Idemo do vrha.
Geraint Thomas posustaje sa svakim metrom.
Imaš još tri oko kilometra.
Nagib je sada 9 - 10 %. Hajde, G.
Sada ne smije odustati. Vodi se borba za podij.
Nemoj sve zasrati, G.
Geraint Thomas posustaje.
- Odlično! - Zaostaje u borbi za žutu majicu.
To!
Ne treba plakati za ljudima koji su nekoć bili uspješni.
To nema smisla.
Mlađe generacije zamijenit će starije.
Stariji maksimalno odgađaju kraj svoje karijere.
Ali kraj je neizbježan za svakoga.
Uspon je uvijek teži kada ste sami.
Zato vođa treba svoju momčad.
Gaudu je za petama Madouasu i zaostaje samo 22 sekunde za Thomasom.
Svaki vođa mora vjerovati u sebe.
Ali mora vjerovati i svojim momčadskim kolegama.
Još malo i vas ste trojica na vrhu. Hajde!
Nadoknadili smo 15 sekundi u pet kilometara.
Madouas ispada iz igre. Gaudu ostaje sam.
Ali to neće potrajati jer Pinot stiže u pomoć svojem vođi.
Cijela je momčad uz vas i to vam podiže samopouzdanje.
Gaudu zaostaje još 13 sekundi za Thomasom.
Pinot je odradio svoj posao.
Gaudu je sam i pokušava nadoknaditi zaostatak.
Morate se boriti za treće mjesto.
U trećem se tjednu svašta može dogoditi.
Mnogi mogu odustati, pa će se nama ukazati prilika.
Idemo!
Ispraznila se stražnja guma.
- Stražnja. - Zamijeni bicikl.
Da.
Prazna ti je stražnja guma. Hoćeš novi bicikl?
Hajde, zaostaješ deset sekundi.
Zamijeni bicikl. Guma ti je prazna.
Zamijeni bicikl.
Hajde!
Bravo, stari.
Dani, molim te, čekaj G.-ja.
G., donesi odluku i reci mu što da radi.
Gaudu se približava Thomasu koji drži treće mjesto.
Ako se želite domoći podija, svjesni ste da morate odmah napasti.
S vremenom sam postao psihički jači.
Pobjede i iskustvo daju vam snagu
i pomažu vam da ostanete pri vrhu.
Dani i G., borite se sve do cilja. Idemo.
Kad nekoga sustignete, obuzme vas adrenalin.
Kažete si: „Sustigao sam ga, možda ga mogu pobijediti.”
Želite ga prestići.
David Gaudu napada.
Gle Gaudua!
Gaudu ubrzava!
Gaudu napada Thomasa.
Thomas se odupire.
Kad su biciklisti fizički jednako jaki,
presudi njihovo stanje uma.
Pobijedi onaj tko najbolje podnosi bol, a to je stvar psihe.
Tako se slamaju protivnici.
To!
Treći i četvrti biciklist u poretku voze rame uz rame.
Oko 500 metara prije cilja osjetite snažan nalet adrenalina.
Cijela je utrka na kocki.
Možete izgubiti sve, zato ste posve usredotočeni.
Zadnji zavoj prije cilja na Hautacamu.
Kakav dvoboj!
Najvažnije je utišati demone koji vam govore da posustanete.
Mislite da ste umorni, ali onda pomaknete granice.
Geraint Thomas zadnjim zaletom potvrđuje treće mjesto u poretku.
Kakva etapa za Davida Gaudua!
Francuz zauzima četvrto mjesto u poretku.
Bravo, dečki.
Jebote, bilo je teško!
UKUPNI POREDAK, ŽUTA MAJICA
Još jedan težak dan. Drago mi je da su planine iza nas.
S obzirom na svu patnju zadnjih 12 mjeseci...
- Jesi li se nadao ovome? - Vjerovao sam u sebe iako drugi nisu.
Je li i tvoja momčad vjerovala u tebe?
Ne bih rekao, iskreno. Mislim da...
Danas su svi usredotočeni na mlađe generacije.
Što je, tu je.
Ali lijepo je kad dobro voziš i kad si uspiješ pobijediti ostale.
Dokazao sam svima da griješe.
Pokazao sam da još mogu zaprijetiti i ostvariti odličan rezultat.
Dokazao sam se i sebi jer sam vjerovao da ja to mogu.
Ali jedno je vjerovati, a drugo uspjeti. Baš sam zadovoljan.
Iduće godine opet podij?
Još ni ova nije gotova.
Volim Geraintovu drskost.
Možda zaslužuje više poštovanja.
No možda je po prirodi takav i upravo mu to daje motivaciju.
Opet smo vidjeli Thomasa kako se žestoko bori.
I uspio je.
Trenutačno smo četvrti na Touru. Za nas je to uspjeh.
VOĐA MOMČADI GROUPAMA-FDJ
Najbolji francuski rezultat od 2017.
Da, ovo je svakako najbolji francuski rezultat od 2017.
Marca Madiota kritizirali su kad je za vođu postavio Gaudua.
Istina, četvrto mjesto nije na podiju,
ali najbolji je rezultat nakon mnogo godina.
Ma gle ti njega. Vidiš li što sve možeš?
- Da, vidim. - Eto ga.
Ništa ne mijenjaj. Odnesi ga.
Na Pirenejima je napravio golem korak i sebi pokazao za što je sposoban.
A to je...
To je velika i važna stvar za budućnost.
Sigurno neću stati na četvrtom mjestu.
Želim stvoriti val koji će nas nositi dalje
i omogućiti nam da sustignemo velikane.
U nekim ludim snovima nadam se da ću postati idući pobjednik Toura.
Ali to će vrijeme pokazati.
Bravo, Stefane!
Sretni smo i zadovoljni zbog svega što smo postigli.
Ali znamo da si ne smijemo dopustiti da nas dobar rezultat ponese
jer to se može okrenuti protiv nas.
U SLJEDEĆOJ EPIZODI:
Jonas Vingegaard, Tadej Pogačar.
Borba prsa o prsa za žutu majicu.
Još misliš da možeš osvojiti Tour de France 2022.?
Da.
Napad kreće.
Wout mi mora pomoći da osvojim Tour de France.
Sprint na Champs-Élyséesu legendarna je završnica utrke u godini.
Svi žele pobijediti.
Ali prvo treba prijeći planine.
Wout van Aert posustaje.
Mogu izgubiti Tour.
Prijatelj mi je.
Prijevod titlova: Martina Grujić